കേരള ബാങ്കിന്റെ നിക്ഷേപത്തില് 9.27 ശതമാനത്തിന്റെ വര്ധന തിരുവനന്തപുരം: കേരള ബാങ്കിന്റെ നിക്ഷേപത്തില് 9.27 ശതമാനത്തിന്റെ വര്ധനയുണ്ടായെന്നു മന്ത്രി വി.എന്.വാസവന്. ഈ സാന്പത്തിക വര്ഷം അവസാനിക്കുന്പോള് 61,071 കോടി രൂപയായിരുന്ന നിക്ഷേപം 66,731 കോടി രൂപയായി ഉയര്ന്നു. 2021 മാര്ച്ച് 31 വരെ 1,06,396 കോടി രൂപയുടെ ഇടപാടുകളാണു ബാങ്കില് നടന്നതെന്നും മന്ത്രി വാസവന് പത്രസമ്മേളനത്തില് പറഞ്ഞു. നബാര്ഡ് വഴിയുള്ള പുനര്വായ്പ സൗകര്യം ലഭ്യമാക്കുന്നതിലും വലിയ നേട്ടമാണ് കേരള ബാങ്കിനുണ്ടായത്. 2019 20 സാന്പത്തിക വര്ഷം 4315 കോടി രൂപയായിരുന്ന പുനര്വായ്പ സഹായം 6058 കോടി രൂപയായി ഉയര്ന്നു. 40.39 ശതമാനത്തിന്റെ വര്ധനയാണുണ്ടായത്. ലയന സമയത്തെ സഞ്ചിത നഷ്ടം 1151 കോടി രൂപയായിരുന്നു. ഇത് 714 കോടി രൂപയായി കുറഞ്ഞു.